Ajoyib jamiyatda yashaymiz. Bu shunaqa jamiyatki, unda o‘zining haq-huquqini talab qilganlar “noshukr banda”ga, “provokator”ga chiqarib qo‘yiladi. Lekin qachongacha? Qachongacha biz yozilgan qonunlar chetda qolib, yozilmagan qonunlar bo‘yicha yashaymiz? SUBeKTIV’ning yangi soni shu haqda. Ko‘rsatuvimiz qahramoni – YouTube’dagi Activist loyihasi muallifi Hojiakbar Nosirov. Loyiha do‘konlarda muddati o‘tgan, demakki odamlar sog‘ligiga xavf soladigan sifatsiz mahsulotlar sotilishiga qarshi kurashishni maqsad qilgan. Biz Hojiakbar bilan nafaqat Activist haqida, balki umuman erkinlik, huquqlar va huquqiy madaniyat to‘g‘risida ham gaplashdik.